Ragnvald Terum Winjum

Ragnvald Terum Winjum (født 17. mai 1917, død 4. januar 1965) var en norsk jurist og politiker fra Venstre. Han ble i 1963 valgt som den første fylkesordfører i Sogn og Fjordane fylke. Før dette var han ordfører i Aurland kommune i perioden 1960 til 1963.

Winjum gikk på Sogn Jord- og Hagebruksskole fra 1935–1937, og ble utdannet cand.jur. i 1949, og flyttet tilbake til Aurland i 1953. Der arbeidet han som bonde og advokat. I 1960 ble han ordfører i kommunen. Han ble fylkets første fylkesordfører i 1963, men ble syk kort tid etter, og fikk ikke gjennomført et fylkesstyremøte. Varafylkesordfører Nils Helgheim tok over vervet i Winjums fravær.

I perioden 1961–1965 var han vararepresentant til Stortinget, og møtte to ganger i den perioden. I 1965 døde Winjum.

Referanser

Eksterne lenker 
 

Norske bønder
Norske jurister
Venstre-ordførere i Sogn og Fjordane
Ordførere i Aurland
Fylkesordførere i Sogn og Fjordane
Personer fra Aurland kommune
Fylkesordførere fra Venstre